Den danske forsker Sabine Karg, der er [[arkæolog]] og [[botaniker]] ved [[Københavns Universitet]], har dog påvist, at man også i stenalderen spiste [[stivelse]]. Det på trods af, at stivelse i de fleste nuancer af paleo-diæten ikke er tilladt. Begrundelsen er blandt andet, at man ikke spiste stivelse i stenalderen, men den danske [[forsker]]s undersøgelser af stenalderbopladser har vist spor af fx rødder, frø og strandbede, som indeholder [[kulhydrat]]er såsom stivelse. Dette var føden, som kvinderne samlede ind, når [[jæger]]ne vendte hjem uden bytte. Denne forskning udfordrer dele af paleo-diætens grundlag.<ref>[https://videnskab.dk/krop-sundhed/stenalderens-spisekammer-var-spaekket-med-groentsager-og-stivelse ''Stenalderens spisekammer var spækket med grøntsager og stivelse'', videnskab.dk]</ref>
Ernæring